ΓΡΑΠΤΗ ΕΡΩΤΗΣΗ E-2380/00

υποβολή: Olivier Dupuis (TDI) προς την Επιτροπή

(13 Ιουλίου 2000)

Θέμα: Μέτρα ελέγχου της ποιότητας του προϊόντος Έκσταση

Ο γάλλοςπουργός Jack Lang πρότεινε την καθιέρωση, όποτε πραγματοποιούνται εκδηλώσεις και συγκεντρώσεις με νέους, στη διάρκεια των οποίων εικάζεται ότι καταναλώνεται ευρέως Έκσταση, μιαςπηρεσίας πρόνοιας η οποία θα μπορεί, με τη βοήθεια αναλύσεων, να ελέγχει το βαθμό ασφάλειας των δισκίων που κυκλοφορούν, προκειμένου να εντοπίζει τα δισκία που είναι νοθευμένα με ουσίες μεγάλης τοξικότητας και να προστατεύει από την έκθεση σε θανάσιμους κινδύνους όσους σε αυτές τις εκδηλώσεις κάνουν χρήση Έκστασης.

Πώς κρίνει, κατ' αρχήν, η Επιτροπή την πρόταση αυτή; Ποια μέτρα προστασίας του καταναλωτή θεωρεί η Επιτροπή ότι θα ήταν δυνατό να ληφθούν, λαμβάνονταςπόψη την αρχή του δικαιώματος του καταναλωτή για ορθή ενημέρωση; Δεν θεωρεί η Επιτροπή ότι ακριβώς η επιβολή τιμωρίας για την κατανάλωση ορισμένων ουσιών αποτελεί παράγοντα ο οποίος, καθιστώντας παράνομη την παραγωγή και την εμπορία τους, συμβάλλει στην αυξημένη είσοδο στην αγορά προϊόντων εντελώς αποσυνδεδεμένων από οποιοδήποτε πρότυπο ποιότητας; Δεν θεωρεί η Επιτροπή ότι ο αποκλεισμός μιας ολόκληρης κατηγορίας ουσιών από τα στοιχειωδέστερα κριτήρια ποιότητας δύσκολα συμβιβάζεται με την ευθύνη που ορίζει η Κοινότητα, με το άρθρο 153, στον τομέα της προστασίας τηςγείας του καταναλωτή;

Απάντηση του κ. Byrne εξ ονόματος της Επιτροπής

(26 Σεπτεμβρίου 2000)

Κατ'αρχάς πρέπει να τονίσουμε ότι οι έλεγχοι ασφάλειας που αναφέρονται για το έκσταση και άλλα παρόμοια παράνομα ναρκωτικάπάγονται στην αρμοδιότητα των κρατών μελών και η Επιτροπή δεν αναμιγνύεται στην εφαρμογή παρόμοιων μέτρων. Η αναφορά στο άρθρο 153 (πρώην άρθρο 129Α) της συνθήκης ΕΚ είναι άνευ αντικειμένου εδώ γιατί το άρθρο αυτό δεν προορίζεται για την κάλυψη των παράνομων ουσιών.

Το κοινοτικό πρόγραμμα δράσης για τα ναρκωτικά (2000-2004)(1) ενθαρρύνει τα κράτη μέλη και την Επιτροπή να αναπτύξουν καινοτομίες όσον αφορά την πρόληψη της κατάχρησης συνθετικών ναρκωτικών, λαμβάνονταςπόψη τα ιδιαίτερα χαρακτηριστικά των χρηστών των συνθετικών ναρκωτικών. Οι επιτόπιοι έλεγχοι του έκσταση μπορούν να ενταχθούν σε αυτή την προληπτική προσέγγιση αρκεί να τους επιτρέπει η νομοθεσία των κρατών μελών.

Σύμφωνα με το σχέδιο της ετήσιας έκθεσης του 2000 για την κατάσταση του προβλήματος των ναρκωτικών στην Κοινότητα που εκπόνησε το Ευρωπαϊκό Κέντρο Παρακολούθησης Ναρκωτικών και Τοξικομανίας (ΕΚΠΝΤ), επιτόπιοι έλεγχοι δισκίων έχουν εφαρμοστεί με διάφορες μορφές στη Γερμανία, τη Γαλλία, τις Κάτω Χώρες και την Αυστρία. Σε ορισμένα κράτη μέλη ο έλεγχος των δισκίων πραγματοποιείταιπό συνθήκες αμφίβολης νομιμότητας, καθώς η συλλογή, η ανάλυση και η αποθήκευση παράνομων ναρκωτικών ακόμη και στο πλαίσιο της διεξαγωγής ελέγχων, αποτελούν παράβαση του νόμου. Από την άλλη πλευρά ένα δικαστήριο του Βερολίνου απεφάνθη ότι η επεξεργασία των ναρκωτικών κατά τη διάρκεια ελέγχων δεν αποτελεί αξιόποινη πράξη και στην Αυστρία οι έλεγχοι των δισκίων πραγματοποιούνται στο πλαίσιο ενός ερευνητικού προγράμματος. Στις Κάτω Χώρες έχουν αναπτυχθεί κριτήρια καλής πρακτικής για τη διεξαγωγή ελέγχων που διακρίνουν σαφώς ανάμεσα στην παρακολούθηση και την προσπάθεια περιορισμού της βλάβης.

Το ΕΚΠΝΤ έχει αναθέσει μια μελέτη με θέμα τις επιτόπιες παρεμβάσεις ελέγχου των δισκίων στην Κοινότητα. Από την έρευνα αυτή θα καταρτιστεί ένας κατάλογος των προγραμμάτων επιτόπιου ελέγχου δισκίων που εφαρμόζονται ήδη και θα εξεταστούν οι στόχοι τους, οι ομάδες στόχοι, οι μέθοδοι και οι παγίδες. Απώτερος στόχος των σχεδίων είναι να αξιολογήσουν πώς τα μέτρα πρόληψης και περιορισμού της βλάβης μπορούν να συνδεθούν με τον έλεγχο των δισκίων. Τα αποτελέσματα της μελέτης αναμένονται το φθινόπωρο.

(1) COM(1999)239 τελικό.